**Ministru kabineta noteikumu projekta**

**“Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projekta “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – noteikumu projekts) mērķis ir atļaut iestājpārbaudījumu norisi klātienē (ne vairāk kā 10 personām grupā, t.i. personām, kuras kārto iestājpārbaudījumu) uzņemšanai augstākās izglītības pakāpē studiju programmās, kurās iestājpārbaudījums ietver praktisko daļu un to nav iespējams īstenot attālināti; līdz 2021.gada 31.augustam nepiemērot Slimību profilakses un kontroles centram noteikto pienākumu publicēt to pašvaldību sarakstu, kurās pieļaujams mācību process klātienē 1.-6.klasē, 12.klasē un rotācijas kārtībā 7.-9.klasē un 10.-11.klasē. Ministru kabineta noteikumu projekts arī paredz precizēt epidemioloģiskās drošības pasākumus Covid-19 infekcijas izplatības ierobežošanai attiecībā uz epidemioloģiski drošiem sporta treniņu (nodarbību) un sporta sacensību norišu pilotprojektiem, kuru organizēšana ir saskaņota ar Izglītības un zinātnes ministriju, Veselības ministriju un attiecīgā sporta veida Sporta likumā noteiktajā kārtībā atzīto sporta federāciju, un kuru norises epidemioloģiskās drošības prasības saskaņojis Slimību profilakses un kontroles centrs. Kā pirmais pilotprojekts tiks īstenots sporta treniņu (nodarbību) atsākšana hokejā, daiļslidošanā un šorttrekā ledus hallēs (iekštelpu slidotavās). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Epidemioloģiskās drošības likuma 11.pantu un 3.panta pirmās daļas 8.punktu un otro daļu, kā arī Covid-19 infekcijas izplatības pārvaldības likuma 4. panta pirmās daļas 11. punktu un 6.6pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Noteikumi par sākuma termiņu reflektantu reģistrācijai un uzņemšanai augstskolās un koledžās 2021.gadā nosaka, ka reflektantus pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2021.gada 1.jūlija. Studiju programmās, kurās ir paredzēta reflektantu praktiskās sagatavotības pārbaude (piem., fiziskās sagatavotības pārbaude, praktisko iemaņu pārbaude teātra mākslā, dejā un horeogrāfijā, audiovizuālajā mākslā, u.c.), lai nodrošinātu objektīvu izvērtējumu, šo iestājpārbaudījumu daļu ir nepieciešams īstenot klātienē (ne vairāk kā 10 personām grupā, t.i. personām, kuras kārto iestājpārbaudījumu). Lai nodrošinātu vienlīdzīgu pieeju iestājpārbaudījumu organizēšanā attiecībā uz personu skaitu, testēšanu, mutes un deguna aizsegu lietošanu un papildtermiņa noteikšanu, attiecīgais regulējums iekļauts noteikumu Nr.360 32.72.13.apakšpunktā līdztekus regulējumam par iestājpārbaudījumiem pamata un vidējās izglītības pakāpē. 2. Noteikumi Nr.360 nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību. Noteikumi Nr.360 32.7 17. punkts aizliedz un atceļ visus klātienes sporta pasākumus (tai skaitā sacensības), izņemot atsevišķus Noteikumos Nr.360 noteiktos gadījumos – starptautisko sporta federāciju sporta sacensību kalendārā iekļautās starptautiskās sporta sacensības (izlašu sportistiem vecumā no 10 gadiem, kā arī komandu sporta spēļu starptautiskās un augstāko līgu sporta sacensības, vienlaikus abos gadījumos nosakot, ka minētās sacensības drīkst norisināties bez skatītājiem. Noteikumu Nr.360 32.7 18. punkts nosaka, ka sporta treniņi (nodarbības), tai skaitā interešu izglītības un profesionālās ievirzes izglītības programmu ietvaros, tiek organizēti ārtelpās, individuāli vai attālināti, kā rezultātā iekštelpās sporta treniņi (nodarbības) nedrīkst norisināties, izņemot atsevišķus Noteikumu Nr.360 noteikumos noteiktos augsta līmeņa sportistu treniņus. Lai ieviestu un pārbaudītu praksē epidemioloģiski drošu sporta sacensību un iekštelpu sporta treniņu (nodarbību) modeli, dalītos ar secinājumiem un nākotnē ieviestu gūto pieredzi, Izglītības un zinātnes ministrija rosina īstenot epidemioloģiski drošu sporta norišu izmēģinājumprojektus (pilotprojektus), kuru organizēšana ir saskaņota ar Izglītības un zinātnes ministriju, Veselības ministriju un attiecīgā sporta veida Sporta likumā noteiktajā kārtībā atzīto sporta federāciju, un kuru norises epidemioloģiskās drošības prasības saskaņojis Slimību profilakses un kontroles centrs. Uz šādu pilotprojektu īstenošanu neatteiktos Noteikumu Nr.360 32.7 17. un 32.7 18. punktā noteiktie ierobežojumi.  Kā pirmo paredzēts īstenot pilotprojektu sporta treniņu (nodarbību) norisei hokejā, daiļslidošanā un šorttrekā ledus hallēs (iekštelpu slidotavās). Pamatojums minētā pilotprojekta izvēlei ir šo sporta veidu un to treniņprocesam nepieciešamās sporta infrastruktūras specifika, kā arī fakts, ka minētajos sporta veidos ārtelpās nav iespējas attīstīt slidošanas prasmes. Plānotais pilotprojekta īstenošanas laika posms: 2021. gada 2. jūnijs – 2021. gada 11. jūlijs, savukārt īstenošanas vietas ir Latvijā esošās ledus halles (iekštelpu slidotavas). Šīs anotācijas pielikumā ir pievienots pilotprojekta apraksts, kā arī izstrādātās epidemioloģiskās drošības prasības (kas vēl tiks precizētas sadarbībā ar Veselības ministriju un Slimību profilakses un kontroles centru).3. Noteikumu Nr.360 32.73.apakšpunktā ir ietverts drošo pašvaldību princips, saskaņā ar kuru pašvaldībās, kurās epidemioloģiskā situācija to pieļauj, iespējams īstenot mācību procesu klātienē 1.-6.klasē, 12.klasē un rotācijas kārtībā 7.-9. un 10.-11.klasē. To pašvaldību sarakstu, kurās minēto mācību procesu iespējams īstenot, Slimību profilakses un kontroles centrs saskaņā ar minēto normu reizi nedēļā ceturtdienās publicē oficiālajā izdevumā “Latvijas Vēstnesis” atbilstoši Slimību profilakses un kontroles centra tīmekļvietnē trešdienā publicētajai informācijai. Saskaņā ar Ministru kabineta 2020.gada 14.janvāra noteikumu Nr.28 “Noteikumi par 2020./2021. mācību gada un mācību semestru sākuma un beigu laiku un brīvdienu laiku” 3.punktu 1.–8.klases un 10.–11.klases izglītojamiem 2020./2021. mācību gads beidzas 2021.gada 31.maijā, saskaņā ar 4.punktu 9.klases izglītojamiem mācības beidzas 2021.gada 31.maijā, bet mācību gads beidzas 2021.gada 11.jūnijā, savukārt saskaņā ar 5.punktu 12.klases izglītojamiem mācības beidzas 2021.gada 14.maijā, bet mācību gads beidzas 2021.gada 18.jūnijā. Ievērojot minēto, noteikumu Nr.360 32.73.apakšpunktā minētais mācību process pēc 2021.gada 31.maija vairs nenorisināsies. Līdz ar to, lai neradītu lieku administratīvo slogu Slimību profilakses un kontroles centram, nepieciešams paredzēt, ka līdz 2021.gada 31.augustam attiecīgais Slimību profilakses un kontroles centram noteiktais pienākums nebūtu jāveic. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. Noteikumu projekta izstrādes procesā notikušas konsultācijas ar Veselības ministriju, biedrību „Latvijas Hokeja federācija” un biedrību „Latvijas Slidošanas asociācija”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Slimību profilakses un kontroles centrs, augstākās izglītības iestādes, personas, kuras pretendē uz uzņemšanu studiju programmās.Noteikumu projekta tiesiskais regulējums attiecas arī uz sporta sacensību un sporta treniņu (nodarbību) organizatoriem un apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Šīs anotācijas pielikumā ir pievienots pilotprojekta apraksts, kā arī izstrādātās epidemioloģiskās drošības prasības (kas vēl tiks precizētas sadarbībā ar Veselības ministriju un Slimību profilakses un kontroles centru). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstākās izglītības iestādes, personas, kuras pretendē uz uzņemšanu studiju programmās.Attiecībā uz Noteikumu projekta tiesisko regulējumu par sportu iesaistītās institūcijas ir: Izglītības un zinātnes ministrija, Veselības ministrija, Slimību profilakses un kontroles centrs, biedrība „Latvijas Hokeja federācija” un biedrība „Latvijas Slidošanas asociācija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Izglītības un zinātnes ministre I.Šuplinska

Vizē:

Valsts sekretārs J. Volberts

Rudzīte 67047807

ance.rudzite@izm.gov.lv